Document ID: /fineweb-2-swissfilter-quality_10-filterrobots/filtered/02038.jsonl.gz/4543

La dumbraziun da las Rumantschas e dals Rumantschs ha cumenzà ils 15 da matg 2015 da las 15:15. Ils 6 da december 2019 vegn ella serrada. Fin ussa èn bunamain 10'000 Rumantschas e Rumantschs sa scrits en il cudesch rumantsch.
In success
David Flepp il collavuratur da la Lia Rumantscha a Glion è cuntent cun quest dumber. Cler, i dettia tenor la davosa dumbraziun federala ed uffiziala var 60'000 Rumantschas e Rumantschs, ma tuttina per questa acziun voluntara saja quai in success.
Contacts che identifitgeschan
La finamira na saja betg stada da cuntanscher x ina cifra mabain da mussar a la populaziun la lavur che la Lia Rumantscha presta cun avair contact cun questas persunas. Las 10'000 adressas ch'els hajan rimnà na vegnian betg duvradas per reclama tut a dubel – i saja previs da dumandar anc ina giada quellas persunas sch'ellas veglian dapli infurmaziuns da la Lia Rumantscha.
RTR actualitad 08:00